Vangwa-sleep: Agt beamptes weer in hofDie twee adjudant-offisiere en ses konstabels wat verdink word van die moord op ŉ Mosambiekse taxibestuurder wat agter ‘n polisievoertuig aangesleep is, verskyn vandag weer in die Benoni-landdroshof. Die beamptes het Maandag vir die eerste keer in die hof verskyn, waarna die saak uitgestel is vir verdere ondersoek. Hul identiteit kon nie toe bekend gemaak word nie aangesien ŉ uitkenparade gister eers gehou is. Die agt beamptes behoort na verwagting vandag vir borgtog aansoek te doen. Mido Macia (27), die taxibestuurder, is verlede Dinsdagmiddag agteraan ’n polisievangwa vasgemaak en gesleep ná ŉ onderonsie met die polisie. Hy is later in polisie-aanhouding dood. ŉ Video van die voorval is verlede week op sosiale netwerke versprei en het wêreldwyd só ’n opskudding veroorsaak dat president Jacob Zuma en Riah Phiyega, die nasionale polisiekommissaris, daarop reageer het. Sien die video hier. WAARSKUWING: Die video kan sensitiewe lesers ontstel.